Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 643/13/6609	Rimavská Sobota, 17.9.2014
EEČ : 2-49-115-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 20, § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, Slovensko
Obsahom zmieru je:
a.	Výška nahradenej škody: 14,37 € 
b.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Rimavská Seč pod spisovou značkou ORP-1016/RČ-RS-2013.
dňa 15.11.2013 v dopoludňajších hodinách, v katastrálnom území obce XXXXX, z parcely č. 2246/1, z lesného porastu č. 87600, ktorý patrí do lesného pôdneho fondu, po predchádzajúcej vzájomnej dohode odcudzili už napílenú drevnú hmotu a to lipa v množstve 0,05 m3, hrab v množstve 0,15 m3, dub v množstve 0,1 m3,   ktorú z miesta činu na dvojkolesovom vozíku odviezli,  čím spôsobili poškodenému Lesom Slovenskej republiky, š.p. Banská Bystrica, Odštepný závod Revúca škodu vo výške 14,37 €, 

Odôvodnenie: 
Uznesením povereného príslušníka Obvodného oddelenia PZ XXXXX sp. zn. ORP-1016/RČ-RS-13 zo dňa 15.11.2013 bolo začaté trestné stíhanie a vznesené obvinenie mladistvým XXXXX, XXXXX a XXXXX za prečin krádeže podľa § 20, § 212 ods. 2 písm. d) Trestného zákona na tom skutkovom základe, že dňa 15.11.2013 v dopoludňajších hodinách, v katastrálnom území obce XXXXX, z parcely č. 2246/1, z lesného porastu č. 87600, ktorý patrí do lesného pôdneho fondu, po predchádzajúcej vzájomnej dohode odcudzili už napílenú drevnú hmotu a to lipa v množstve 0,05 m3, hrab v množstve 0,15 m3, dub v množstve 0,1 m3,   ktorú z miesta činu na dvojkolesovom vozíku odviezli,  čím spôsobili poškodenému Lesom Slovenskej republiky, š.p. Banská Bystrica, Odštepný závod Revúca škodu vo výške 14,37 €. 

Opatrením sudcu pre prípravné konanie Okresného súdu Rimavská Sobota  sp. zn. 0Tp 436/13 zo dňa 18.12.2013 bol obvineným mladistvým XXXXX, XXXXX a XXXXX ustanovený obhajca XXXXX z advokátskej kancelárie Rimavská Sobota. 

Preskúmaním vyšetrovacieho spisu som zistil, že obvinení mladiství XXXXX,  XXXXX a XXXXX sa dopustili prečinu, za ktorý Trestný zákon ustanovuje trest odňatia slobody až na dva roky, teda horná hranica trestného činu, za ktorý sú obvinení stíhaní, neprevyšuje 5 rokov. 
 
Obvinení mladiství  XXXXX,  XXXXX a XXXXX, zákonní zástupcovia XXXXX, XXXXX, obhajca XXXXX a zástupca poškodeného Ing. XXXXX XXXXX pred probačnou a mediačnou úradníčkou Okresného súdu Rimavská Sobota  vo veci 2 M 7/2014 dňa 20.08.2014 uzavreli zmier, v rámci ktorého sa obvinení a zástupca poškodeného vyjadrili ku skutku, ako aj k ochote uzavrieť zmier v zmysle § 220 Trestného poriadku. Všetky zákonom stanovené podmienky na uzavretie zmieru v zmysle ustanovenia § 220 Trestného poriadku boli splnené. 

Obvinení mladiství vyhlásili, že skutok spáchali, pričom  ich vyhlásenie bolo urobené slobodne, vážne a určito a zložili na účet Krajskej prokuratúry Banská Bystrica XXXXX  sumu 20 €, XXXXX sumu 20 € a XXXXX sumu 20 € na peňažnú pomoc poškodeným trestnými činmi. 

Priebeh mediácie ako aj vyhlásenia zúčastnených strán a výška peňažnej sumy je zaznamenaná v mediačnom spise Okresného súdu Rimavská Sobota  sp. zn. 2M 7/2014, ktorý bol tunajšej prokuratúre doručený dňa 11.09.2014.  

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu, 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohoto uznesenia. 

Poučenie: 
Proti tomuto uzneseniu sťažnosť nie je prípustná. 

JUDr. Milan Kováč
prokurátor